eu de lv id lt lv fr lv ru az lv lv lv en lv en lv id lv lv lv fr lv nl lv fr ca lv lv en en lv lv lv es lv en en id lv fr nl fr ca en en lv eo lv lv lv en lv hbs_lat nb nl lv lv eu id lv eu es tr uk es en nb lv pt lv lv lv es lv lv lv lv lv lv lv en nb io lv pl en pl lv lv pl lv pl lv pl en pl cs lv pl lv nb lv lv pl en lv lv lt en nl en en de en da lv fr es en lv en lv en lv it lv ro sk sv de it lv it lv lv it it fr en fr da lv lv lv lv lv lv lv sv lv lv en lv lv lv lv lv ceb lv lv lv sv lv lv fr lv lv lv lv lv lv en lv lv lt fr lv lv de sk en sk hbs_lat lv lv sk hbs_lat uk en en lv id es es en lt lv lv
Pirmie iespaidi: Alfa Romeo Giulia
Latvijā Viedokļi Bizness Pasaulē Sports Motors Apkārt pasaulei Izklaide Virtuves stāsti Sieviete
Latvijā Ārvalstīs Viedokļi Satiksme Kriminālziņas
Basketbols Motoru sports Futbols Cīņas sports Hokejs Vieglatlētika Teniss Citi sporta veidi
Atklājumi Ceļojumi Kosmoss Klimats Vēsture
Attiecības Pieredzes Laiks sev Mode
Auto jaunumi Ceļš un likums Ceļmalas stāsti Motocikli Garāža
Recepšu izlases Padomi Recepšu kolekcijas Interesanti Fotoreceptes
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
Pirmie iespaidi: Alfa Romeo Giulia
2017. gada 16. marts 06:02
Pirmie iespaidi: Alfa Romeo Giulia
Zīmols ar dziļām saknēm autosportā, kurš tagad plāno atkarot zaudēto ar savu pirmo apvidus auto un dīzeļdzinējiem. Uzmini nu! Kas tas ir? Tā ir Alfa Romeo, un ar vienu no tās izstrādājumiem pirms neilga laika devos brīvdienu izbraucienā. Tas gan nebija minētais apvidus auto Stelvio, bet gan izskatīgais sedans Giulia ar klasisko piedziņu un dīzeļdzinēju.
Van der Pūlam par konfliktu ar nepilngadīgām meitenēm piespriests naudassods
Bokseris Usiks atklāj, kāpēc iesitis pa seju svešiniekam
EM mudinās uzņēmumiem kompensēt 50% elektroenerģijas cenas virs 160 eiro par MWh
Igauņi Rīgas centra būvē lielu un ļoti dārgu biznesa kompleksu
"Kremļa pavārs" Prigožins beidzot atzīst "Vagner" dibināšanu
Tehnikuma audzēkne Liepājā sadur skolotāju; policija sāk kriminālprocesu
Ārējais izskats viennozīmīgi ir Alfa Romeo trumpis, ar ko kompānijai nekad nav bijušas problēmas. Slaids, izstiepts siluets, zems klīrenss, tālu uz priekšu novietota priekšējā ass un attiecīgi maza virsbūves pārkare. Skanēs klišejiski, bet kopējais iespaids par Giulia - zemei pieplacis sedans, kurš pat stāvot izstaro dinamiku, proti, liek noprast vadītāja rīcībā nodotās automobiļa spējas. Protams, Giulia modifikācija Quadrifoglio, kam zem priekšējā pārsega atrodas Ferrari izstrādāts V6 turbomotors ar 510 zirgspēkiem ir vizuāli pieskaņota mašīnas spējām un izskatās atturīgi agresīva, taču arī standarta modelis ir pietiekami sportisks, vienlaikus iemiesojot arī solīda, eleganta stila pazīmes. Faktiski, ja neieskatās vai nezina, kuras detaļas ir tās, kas liecina par Quadrifoglio gēniem, mašīnu ar 180 zirgspēku dīzeli var sajaukt ar spēkratu, ko pretī horizontam dzen motors no Maranello.
Ja salīdzina ar tiešajiem konkurentiem no Vācijas, Alfa Romeo Giulia ir visai bagātīgs standarta aprīkojums, kas iekļauts jau bāzes cenā. Izmēģinātajam modelim ar 180 zirgspēku dīzeļdzinēju Super komplektācijā bija faktiski viss, kas nepieciešams, tai skaitā multimediju sistēma ar 6,5 collu skārienekrānu priekšējā paneļa vidū. Tās interfeiss gan šķita pārāk vienkāršs automobilim, kuru ražotājs gribētu pozicionēt kā sportisku stila ikonu. Pie tam dizaineri centrālo ekrānu ir viltīgi noslēpuši aiz stikla plāksnes, kas aizņem apmēram trešo daļu priekšējā paneļa, tādēļ brīdī, kad nospiež Start Engine pogu uz stūres pārņem zināms apbēdinājums, jo izgaismojas tikai daļa no glancētās virsmas. Toties strādā viss raiti un arī mijiedarbība ar multimediju sistēmu neprasa ilgu adaptēšanos.
Sēdpozīcija pie stūres ir vienkārši teicama, kas sportiskas dabas automobilī ir jo īpaši svarīgi. Vien dažas roku kustības un sēdeklis attiecībā pret stūri (vai stūre attiecībā pret sēdekli) būs noregulēts tā, ka ērti būs gan azartiskas braukšanas brīžos, gan uz ilgā, vienmuļā ceļojumā. Ērts sēdēšanai ir arī aizmugurējais sēdeklis, taču iebildumus var radīt izkļūšana no tā. Tas ir ļoti zems un ar augstām sānu malām, tāpēc pastāv liela varbūtība, ka aizmugurējie pasažieri, neko nenojaušot, ar savām kleitām un biksēm apslaucīs mašīnas sliekšņus. Tūlīt pēc mašīnas dušas jau sīkums, bet, ja ir tādi laika apstākļi kā iepazīšanās braucienā (redzams attēlos), nav diez ko patīkami. Bagāžniekā pārsteigumus gan var nemeklēt, jo tā tilpums ir tieši tāds pats kā vācu trijotnei - 480 litri.
No Alfa Romeo Džūlijas salona atmiņā ir palicis vēl kāda nianse un tie ir apdarē izmantotie materiāli. Acīmredzot bija nepieciešams nedaudz ietaupīt, samazināt ražošanas izdevumus, lai auto būtu lētāks un konkurētspējīgāks, taču visapkārt ir jūtams lētumiņš - sākot ar periskopa formas instrumentu paneļa ietvaru un beidzot ar braukšanas režīmu d n a izvēles ripu. Kamēr rokas tur uz stūres un skatās uz ceļu, nekas, bet atliek vien pārlaist acis paneļiem, lai prātā uzaustu līdzības ar videomagnetafona korpusa bezpersonisko, gludo plastmasu.
Ja salona apdares materiālus varētu vēlēties labākus, tad ripo Giulia gan atzīstami. Patiesi baudāma braukšana un 180 zirgspēku dīzeļdzinējs ar 2,2 litru darba tilpumu absolūti pietiekams. Paātrinājumā līdz simtam gan nav sajūtas, ka ķermenis tūlīt tiks izspiests cauri sēdeklim, bet piekritīsiet, ka sprintam nepieciešamā 7,1 sekunde nav peļams rādītājs. Bet, tā kā maksimālo griezi, 450 Nm, motors attīsta pie 1750 apgr./min., šosejas režīmā uzņemt ātrumu un veikli tikt garām lēnāk braucošam auto, šķiet pat vēl īsāka mirkļa jautājums. Tiesa, tas būs brīdis, kad citkārt civilizēti klusajā salonā ielauzīsies dzīzeļdzinēja tarkšķis.
Ja sanāk pārsēsties no kāda krosoveram līdzīga auto, tad noteikti jāpatur prātā Giulia klīrenss. Tie ir tikai 10 centimetri, kas šķir zemi no mašīnas virsbūves zemākā punkta un dažās tehnisko datu tabulās pat minēti 99 milimetri. No otras puses, karjeros tāpat ar šo auto sacensības neviens nerīkos (ja nu vienīgi Top Gear producenti pēc 10 gadiem ar 10 gadus veciem, sportiskiem klasiskās piedziņas sedaniem) - Džūlijas stihija ir šoseja un uz tās auto liek justies ļoti labi. Arī pilsētā automobilis ir viegli lietojams klasiskās piedziņas un attiecīgi mazā apgriešanās rādiusa dēļ (5,4 metri).
Bez 180 zirgspēku dīzeļdzinēja ir pieejamas arī 2,2 litru JTD motora versijas ar 150 un 210 ZS, 2 litru benzīna motors ar 200 vai 280 ZS, vai arī 2,9 litru V6 spēka agregāts ar 510 ZS. Transmisiju klāstā ir sešu pakāpju manuālā un astoņu pakāpju automātiskā, ko var izvēlēties atkarībā no motora, kā arī pilnpiedziņas sistēma, kas vismaz sākumā pieejama tikai 210 un 280 zirgspēku modeļiem.
Lai kļūtu par Giulia īpašnieku, jāatlicina vismaz 33 990 eiro par modeli ar 200 zirgspēku turbo motoru un automātisko pārnesumkārbu. Izmēģinātās Super aprīkojuma līmeņa 2.2 JTD Giulia ar automātisko transmisiju bāzes versija maksā 36 990, bet 510 zirgspēku Quadrifoglio - 71 990 eiro.
Tehniskie dati Alfa Romeo Giulia 2.2 JTD 180 AT8
2143 cm3, 4 cilindri, iebūvēts gareniski
180 ZS @ 3750 rpm
450 Nm @ 1750 rpm
Auto apskati & testi
Melnā statistika: astoņos mēnešos uz Latvijas ceļiem 48 bojāgājušie. Kādi ir galvenie iemesli?
"Bolt" Rīgā un Jūrmalā sāk piedāvāt jaunu pakalpojumu
VIDEO Traģiska avārija uz Liepājas šosejas. Motocikla un vieglā auto sadursmē bojā iet cilvēks
"Toyota" slēdz rūpnīcu Krievijā
Latvijā remonti turpinās 49 ceļu posmos
VIDEO Kā Valsts policija ķer steidzīgos šoferus? Ceļu policijas reida aizkulises
VIDEO 50 gadus vecs "Mercedes-Benz" – kā tikko no rūpnīcas izbraucis
VIDEO "Seja visa bija asinīs!" Zolitūdē notriec 12 gadus vecu meiteni, kura skrēja pāri ceļam
VIDEO "Man izkrita zobi no visiem tiem sastrēgumiem!" Juglas iedzīvotāji sūdzas par šoferiem, kuri māju pagalmus izmanto "korķu" apbraukšanai
Policija: Daļa autovadītāju turpina bezatbildīgi izturēties gan pret savu, gan līdzcilvēku drošību
"Toyota" slēdz ražotni Sanktpēterburgā
VIDEO Lai šoferi nepaliktu ar tukšu vēderu. Kas ir "pop up" tipa restorāns "Chef's Box"?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa